Το Τελευταίο Κυνήγι του Κρέιβεν

"Το Τελευταίο Κυνήγι του Κρέιβεν" είναι ιστορία κόμικς από τους Τζ. Μ. ΝτιΜατέις και Μάικ Ζεκ που δημοσιεύτηκε το 1987, περιλαμβάνοντας την τελική μάχη μεταξύ των χαρακτήρων της Marvel Comics, Κρέιβεν ο Κυνηγός και Spider-Man.

Θεωρούμενη ως μία από τις σπουδαιότερες ιστορίες του Spider-Man, η ιστορία δημοσιεύτηκε αρχικά στα Web of Spider-Man #31-32, The Amazing Spider-Man #293-294 και Peter Parker, the Spectacular Spider-Man #131-132, αλλά σε λιγότερο από δύο χρόνια αργότερα συλλέχθηκε σε εμπορικό χαρτόδετο και έχει ανατυπωθεί σε αυτή την μορφή πολλαπλές φορές από τότε. Κανένας τίτλος για ολόκληρη την ιστορία δεν εμφανίζεται στα αρχικά κόμικς, τα οποία αναφέρονται σε αυτήν ως "ένα έπος σε 6 μέρη" στα εξώφυλλά τους. Οι αρχικές εκδόσεις του εμπορικού χαρτόδετου είχαν τίτλο "Fearful Symmetry: Kraven's Last Hunt", πάντα με το κομμάτι "Kraven's Last Hunt" σε ένα πολύ μεγαλύτερο φόντο και αργότερες εκδόσεις έβγαλαν το κομμάτι του τίτλου "Fearful Symmetry" εντελώς. Ο χαρακτήρας Κρέιβεν ο Κυνηγός αποσύρθηκε από την αρχική δημοσίευση της ιστορίας έως το 2009.

 Ανάπτυξη 
Στα μέσα της δεκαετίας του 1980, ο Τζον Μαρκ ΝτιΜατέις πρότεινε μια μίνι σειρά Wonder Man που αφορούσε τον ετεροθαλή αδελφό του Wonder Man, τον Grim Reaper, στην οποία ο Wonder Man θάβεται και τελικά σκαρφαλώνει έξω από τον τάφο. Ο Τομ ΝτεΦάλκο απέρριψε την πρόταση. Χρόνια αργότερα ο ΝτιΜατέις επανασχεδίασε την σκηνή ενός ήρωα να βγαίνει έξω από τον τάφο σε μια ιστορία Batman εξερευνώντας τι θα συνέβαινε αν ο Joker σκότωνε πραγματικά τον Batman. Σύμφωνα με τον ΝτιΜατέις, θα μετέτρεπε αποτελεσματικά τον Joker σε "σώφρονα". Όταν ο ΝτιΜατέις πρότεινε την ιστορία στην DC, όμως, απορρίφθηκε γιατί ήταν κάπως παρόμοια με το Batman: Το Φονικό Αστείο, μια άλλη ιστορία Batman που ήταν σε ανάπτυξη εκείνο τον καιρό. Ο ΝτιΜατέις τότε επανασχεδίασε την ιστορία για να χρησιμοποιήσει τον Χιούγκο Στρέιντζ στη θέση του Joker, αλλά αυτό, επίσης, απορρίφθηκε. Τελικά ο ΝτιΜατέις πρότεινε την ιστορία ξανά στη Marvel, αυτή τη φορά με τον Spider-Man και έναν νέο κακό που σκέφτηκε ειδικά για την ιστορία. Η συντακτική ομάδα της Marvel δέχτηκε την ανασχεδιασμένη πρόταση.

Αρκετά σημαντικά στοιχεία προστέθηκαν στην ιστορία ενώ ο ΝτιΜατέις ξεκίνησε να την γράφει. Τα σχέδια της Marvel να παντρέψουν τον Spider-Man και την Μέρι Τζέιν Γουάτσον ώθησαν τον ΝτιΜατέις να κάνει τον γάμο τους το συναισθηματικό επίκεντρο της ιστορίας. Η ιδέα να αντικαταστήσουν τον νέο κακό με τον Κρέιβεν τον Κυνηγό ήρθε στον ΝτιΜατέις μετά από μια τυχαία ματιά στην καταχώρηση του Κρέιβεν στο Επίσημο Εγχειρίδιο του Σύμπαντος της Marvel. Αφού ο Μάικ Ζεκ προσλήφθηκε ως υπεύθυνος μολυβιού για "Το Τελευταίο Κυνήγι του Κρέιβεν", ο ΝτιΜατέις αποφάσισε ότι θα ήταν καλή ιδέα να χρησιμοποιήσει έναν χαρακτήρα που αυτός και ο Ζεκ είχαν δημιουργήσει μαζί: τον Vermin.

Η ιστορία αρχικά ήταν να δημοσιευτεί ολόκληρη στο Peter Parker, The Spectacular Spider-Man, αλλά ο εκδότης Τζιμ Σάλικραπ αποφάσισε να την δημοσιεύσει ως ένα crossover ανάμεσα σε όλα τα τρία περιοδικά Spider-Man, υποστηρίζοντας ότι ο αντίκτυπος του Spider-Man να σκοτώνεται θα χανόταν αν υπήρχαν άλλες ιστορίες Spider-Man να δημοσιεύονται τον ίδιο καιρό. Ενώ δούλευε στην ιστορία, ο ΝτιΜατέις σχολίασε, "Δεν βλέπω πέρα από τα έξι τεύχη. Η ιστορία δεν μπαίνει πραγματικά πολύ έντονα στη χρονική συνέχεια των άλλων βιβλίων. Στην πραγματικότητα, νομίζω σχεδόν ότι μπορείς να πάρεις αυτά τα τεύχη και να τα βάλεις μόνα τους σαν μια μίνι-σειρά ή ένα graphic novel.

Επειδή η πλοκή είχε ήδη γραφτεί ολόκληρη όταν ο Ζεκ ξεκίνησε να δουλεύει στο "Το Τελευταίο Κυνήγι του Κρέιβεν", ζωγράφισε όλα τα έξι εξώφυλλα για την ιστορία πριν να ζωγραφίσει οτιδήποτε εσωτερικά. Ο Ζεκ επισήμανε ότι το εμβληματικό εξώφυλλο "Ressurection" για το μέρος 4 (Web of Spider-Man #32) "ήταν το απόλυτο ευκολάκι των έξι εξώφυλλων και ολοκλήρωσα αυτό το κομμάτι πρώτα. Αν ένα τεύχος έχει μια σκηνή με τον ήρωα του τίτλου να σηκώνεται από τον ίδιο του τον τάφο, είναι σαν να λαμβάνεις το νούμερο ένα δώρο στην χριστουγεννιάτικη λίστα σου! Οποιοσδήποτε σπαταλούσε έστω και μια δεύτερη σκέψη σε μια ιδέα εξωφύλλου για αυτό το τεύχος θα ήταν στην λάθος δουλειά. Τα άλλα εξώφυλλα πήγασαν από αυτό."

Το 1994, η DC δημοσίευσε την Batman/Joker εκδοχή της ιστορίας του ΝτιΜατέις ως "Going Sane" στο Batman: Legends of the Dark Knight #65-68.

 Σε άλλα μέσα 

 Ταινία 

 Ο Ρίτσαρντ Γουένκ αποκάλυψε ότι η προτεινόμενη αυτόνομη ταινία του Κρέιβεν του Κυνηγού θα έχει επιρροές από Το Τελευταίο Κυνήγι του Κρέιβεν και ότι η ταινία θα περιλάμβανε τον Spider-Man.

 Πεζογράφημα 

 Μια μυθιστορηματική μεταφορά του Το Τελευταίο Κυνήγι του Κρέιβεν κυκλοφόρησε τον Οκτώβριο του 2014 ως μέρος της σειράς Marvel Prose Novel, προσαρμοσμένη από τα αρχικά τεύχη και επεκταμένη από τον Νιλ Κλάιντ. Σε αυτή την προσαρμογή, ο Πίτερ και η Μέρι Τζέιν δεν είναι παντρεμένοι, λόγω των αλλαγών στη χρονική συνέχεια που προέκυψε από την ιστορία "One More Day".

 Marvel Crisis Protocol 
Στο προϊόν Marvel Crisis Protocol της Atomic Mass Games, η κάρτα τακτικής "Fearful Symmetry" εμφανίζεται ως κάρτα Tactics. Η κάρτα επιτρέπει στο μοντέλο Κρέιβεν να αντικατασταθεί με ένα μοντέλο Spider-Man Πίτερ Πάρκερ αν ο Κρέιβεν αφαιρέσει τον Spider-Man από το παιχνίδι. Αυτός ο νέος Spider-Man ελέγχεται από τον παίχτη που έλεγχε τον Κρέιβεν προηγουμένως.

 Παραπομπές 

 Εξωτερικοί σύνδεσμοι 
Kraven's Last Hunt στο Marvel Database, ένα Marvel Comics wiki

Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Κατηγορία:Ιστορίες του Spider-Man